CELEX: 32021R2203
Language: ga
Date: 2021-12-10 00:00:00
Title: Rialachán Cur Chun Feidhme (AE) 2021/2203 ón gCoimisiún an 10 Nollaig 2021 lena leasaítear Rialachán (CE) Uimh. 1210/2003 ón gComhairle maidir le srianta sonracha áirithe ar an gcaidreamh eacnamaíoch agus airgeadais leis an Iaráic

14.12.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 446/32
               
            
         RIALACHÁN CUR CHUN FEIDHME (AE) 2021/2203 ÓN gCOIMISIÚN
         an 10 Nollaig 2021
         lena leasaítear Rialachán (CE) Uimh. 1210/2003 ón gComhairle maidir le srianta sonracha áirithe ar an gcaidreamh eacnamaíoch agus airgeadais leis an Iaráic
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1210/2003 ón gComhairle an 7 Iúil 2003 maidir le srianta sonracha áirithe ar an gcaidreamh eacnamaíoch agus airgeadais leis an Iaráic agus lena n-aisghairtear Rialachán (CE) Uimh. 2465/96 (1), agus go háirithe Airteagal 11(b) de,
         De bharr an mhéid seo a leanas:
         
                     (1)
                  
                  
                     In Iarscríbhinn IV a ghabhann le Rialachán (CE) Uimh. 1210/2003, liostaítear daoine nádúrtha agus dlítheanacha, comhlachtaí nó eintitis a bhaineann le réimeas an iarUachtaráin Saddam Hussein a chumhdaítear le reo cistí agus acmhainní eacnamaíocha agus le toirmeasc ar chistí nó ar acmhainní eacnamaíocha a chur ar fáil.
                  
               
                     (2)
                  
                  
                     An 8 Nollaig 2021, chinn Coiste Smachtbhannaí Chomhairle Slándála na Náisiún Aontaithe beirt a bhaint de liosta na ndaoine agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo.
                  
               
                     (3)
                  
                  
                     Ba cheart, dá bhrí sin, Iarscríbhinn IV a ghabhann le Rialachán (CE) Uimh. 1210/2003 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn IV a ghabhann le Rialachán (CE) Uimh. 1210/2003 mar a leagtar amach san Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Nollaig 2021.
            
               
                  Thar ceann an Choimisiúin,
               
               
                  Ar son an Uachtaráin,
               
               
                  An tArd-Stiúrthóir
               
               
                  An Ard-Stiúrthóireacht um Chobhsaíocht
               
               
                  Airgeadais, Seirbhísí Airgeadais agus Aontas na Margaí Caipitil
               
            
         
         
            (1)  IO L 169, 8.7.2003, lch. 6.
      
      
         
            IARSCRÍBHINN
            In Iarscríbhinn IV a ghabhann le Rialachán (CE) Uimh. 1210/2003 ón gComhairle, scriostar na hiontrálacha seo a leanas:
            
                        “29.
                     
                     
                        AINM: Mahmud Dhiyab Al-Ahmed. DÁTA BREITHE/ÁIT BHREITHE: 1953, Bagdad nó Mosul. NÁISIÚNTACHT: An Iaráic. BUNÚS RÚN 1483 Ó CHOMHAIRLE SLÁNDÁLA NA NÁISIÚN AONTAITHE: Aire Gnóthaí Baile.”
                     
                  
                        “34.
                     
                     
                        AINM: Husam Muhammad Amin Al-Yassin. DÁTA BREITHE/ÁIT BHREITHE: 1953 nó 1958, Tikrit. NÁISIÚNTACHT: An Iaráic. BUNÚS RÚN 1483 Ó CHOMHAIRLE SLÁNDÁLA NA NÁISIÚN AONTAITHE: Ceann na Stiúrthóireachta Náisiúnta Faireacháin.”